Hej Bolius

Vi har en stor bruseniche, hvor vvs'erne der satte den op og glemte at fuge med silicone, hvor glassiderne møder nichens gulv inde i nichen (se foto). Ikke noget, vi tænkte over den gang, men nu efter et par år er der kommet opbygning af snavs (eller hvad det nu er) mellem glasset og siderne af nichen.

Det var et større projekt, der tog flere timer for de to vvs'ere at samle nichen, så den skal nødigt skilles ad igen.

Vi har prøvet at hælde kogende vand og spraye med kemi mod skimmelsvamp fra ydersiden af glasset, så væsken løber ned på skidtet, men skidtet forsvinder ikke af den grund.

Har I en god ide til, hvad man kan forsøge, da problemet forventes at blive værre, som tiden går.

mvh Henrik


Hvordan rengør jeg fugen mellem væg og glasvæg i bruseniche, når der mangler fuge?
Hej Henrik

Øv, det er altid vanskeligt at få skidt op af revner!

Måske I allerede har prøvet med en lille flaskerenser, en piberenser, et kødspyd eller en tandbørste?

Hvis det ikke hjælper, kunne I prøve at hælde kogende vand i sprækken, derefter drysse soda ned og lade det sidde lidt. Derefter kogende vand igen. 

Mit sidste bud er sprayflaske med rengøringsmiddel, højtryksrenser eller en damprenser.

